CELEX: 22015D2168
Language: bg
Date: 2014-12-12 00:00:00
Title: Решение на Съвместния комитет на ЕИП № 301/2014 от 12 декември 2014 година за изменение на Протокол 31 към Споразумението за ЕИП относно сътрудничеството в специфични области извън четирите свободи [2015/2168]

26.11.2015   
            
            
               BG
            
            
               Официален вестник на Европейския съюз
            
            
               L 311/56
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 301/2014
   от 12 декември 2014 година
   за изменение на Протокол 31 към Споразумението за ЕИП относно сътрудничеството в специфични области извън четирите свободи [2015/2168]
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
   като има предвид, че:
   
               (1)
            
            
               Целесъобразно е да се разшири сътрудничеството между договарящите се страни по Споразумението за ЕИП и то да включи Препоръка 2012/73/ЕС на Комисиятаот 6 февруари 2012 г. относно насоки за защита на данните в системата за ранно предупреждение и реагиране (СРПР) (1).
            
         
               (2)
            
            
               Следователно Протокол 31 към Споразумението за ЕИП следва да се измени, за да се даде възможност за осъществяването на това разширено сътрудничество.
            
         ПРИЕ НАСТОЯЩОТО РЕШЕНИЕ:
   Член 1
   Към член 16, параграф 1, второ тире (Решение № 2119/98/ЕО на Европейския парламент и Съвета) от Протокол 31 към Споразумението за ЕИП се добавя следното:
   „В контекста на сътрудничеството, предвидено в настоящото тире, държавите от ЕАСТ вземат под внимание следния акт:
   
               —
            
            
               
                  32012 H 0073: Препоръка 2012/73/ЕС на Комисията от 6 февруари 2012 г. относно насоки за защита на данните в системата за ранно предупреждение и реагиране (СРПР) (ОВ L 36, 9.2.2012 г., стр. 31).“
            
         Член 2
   Текстовете на Препоръка 2012/73/ЕС на исландски и норвежки език, които се публикуват в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 13 декември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (2).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 12 декември 2014 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 36, 9.2.2012 г., стр. 31.
   
      (2)  Без отбелязани конституционни изисквания.